АҞӘА, рашәара 28 – Sputnik. Урыстәылеи Америкеи рхадацәа Владимир Путини Дональд Трампи G-20 асаммит аҿы еиԥылеит. G-20 асаммит мҩаԥысуеит иапониатәи ақалақь Осаке, рашәара 28- 29 рзы.
РИА Новости ишаҳәо ала, Америка ахада иазгәеиҭеит аганқәа еиуеиԥшым ахырхарҭақәа змоу азҵаарақәа шьҭырхраны ишыҟоу. Иара убасгьы иазгәеиҭеит реицәажәара хра аманы иҟалап ҳәа дшазыԥшу.
Путин и Трамп сели за переговоры на G20 pic.twitter.com/WsO9qkXOlN— Кремлевский пул РИА (@Kremlinpool_RIA) 28 июня 2019 г.
Путин иакәзар, уаанӡа иҳәахьан асаммит адунеи аԥсахра алымшаргьы жәларбжьаратәи аинырра арҿиап, афинанстәи ахәаахәҭратәи институтқәа русура арӷәӷәап ҳәа дышгәыӷуа.
Урыстәыла Адәныҟатәи аусқәа рминистр Сергеи Лавров иажәақща рыла Путини Трампи уаанӡа реиԥылара амшхәаԥштә иаламцәажәацызт, еиҳа аԥыжәара зырҭо азҵаарақәа аиԥылараан иалыркаауеит. Путин иазгәеиҭеит америкатәи иколлега СНВ-3 азы аиқәшаҳаҭра дицалацәажәап ҳәа дышгәыӷуа.
G-20 асаммит мҩаԥысуеит иапониатәи ақалақь Осаке, рашәара 28- 29 рзы. Ауснагӡатә уаанӡатәи алахәылацәа рыдагьы иалахәуп Испаниа, Сингапур, Таиланд, Египет, Сенегал, Чил, Вьетнам, Нидерланды.
Урыстәыла ахада ари афорум аҳәаақәа ирҭагӡаны ҩ-ганктәи аиԥыларақәа жәаба мҩаԥигоит.